**ОБРАЗАЦ**

|  |  |
| --- | --- |
| **ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ** | |
| **ОБРАЂИВАЧ ПРОПИСА** | **Секретаријат за културу, спорт, младе и социјално старање** |
| **НАЗИВ ПРОПИСА** | **Локални програм социјалног становања за 2024. годину** |
| **1. Дефинисање проблема**   * **Да ли је пропис последица захтјева (прописа) на државном нивоу?** * **Навести законски основ за доношење прописа, као и однос са стратешким документима локалне самоуправе ако постоји?** * **Да ли локална самоуправа може одступати од одредби прописа на државном нивоу и у којој мјери?** * **Да ли је ријеч о сопственим надлежностима или пренесеном, односно повјереном послу локалне самоуправе?** * **Које проблеме треба да ријеши предложени акт?** * **Да ли проблем има родну димензију? (има посебни утицај на жене)** * **Којису узроци проблема?** * **Које су последице проблема?** * **Који су субјекти оштећени, на који начин и у којој мјери?(жене-мушкарци)** * **Како би проблем еволуирао без промјене прописа (“статус quо” опција)?** | |
| **Да.**  **Законски основ доношења Локалног програма социјалног становања за 2024. годину: Закон о социјалном становању (“Сл. лист ЦГ”, бр. 35/2013), Национални Програм социјалног становања 2017-2020. и Национална стамбена стратегија за период 2011-2020. године.**  **Локална самоуправа не може одступити од одредби прописа на државном нивоу, већ само може ближе одредити исте. Међутим, под одступањима не подразумијевамо реакције локалне самоуправе у хитним ситуацијама (на примјер, рјешавање стамбеног питања по хитном поступку).**  **Ријеч је о сопственим надлежностима, односно вођењу стамбене политике на локалном нивоу, са акцентом на стамбену социјалну политику, односно рјешавање стамбених потреба најугроженијих група грађана.**  **Предложеним актом тежи се рјешавању питања која се односе на проблематику социјалног становања општине Никшић, односно питања постојеће стамбене ситуације (стамбених јединица у власништву Општине Никшић) и дефинисања потреба у области социјалног становања у 2024. години. Конкретно посматрано, рјешавају се спорна питања у вези са укњижбом стамбених јединица у катастар, ревизијом станарских права, закупом и одржавањем стамбених јединица и спорна стамбена питања која се могу ријешити имплементацијом различитих пројектних активности.**  **Проблем има родну димензију, односно посебан утицај на жене, а са аспекта рјешавања стамбених потреба приоритетних група (на примјер: самохране мајке, жене жртве насиља припадају приоритетној групи).**  **Узроци проблема су незаконито коришћење општинских стамбених јединица, као и немогућност адекватне ревизије станарских права због одређених „дисбаланса“ између законских одредби и ситуације у пракси, док су узроци, који су у претходним РИА обрасцима дефинисани као узроци: неефикасна укњижба стамбених јединица годинама уназад, неадекватна ревизија станарских права, евентуална кашњења у имплементацији планираних активности и пројеката, значајно смањени.**  **Посљедице проблема су: отежане контроле (не)законског коришћења стамбених јединица, отежане контроле (не)плаћања закупнине за стан, тешкоће у покретању и реализацији поступака за исељавање.**  **Субјекти који су оштећени: органи локалне управе, уколико се не врши контрола (не)законског коришћења стамбених јединица, не спроводи редовна контрола (не)плаћања закупнине за стан, не покрећу поступци за исељење, не врши благовремена ревизија станарских права садашњих корисника стамбених јединица у општинском власништву и касни у имплементацији планираних активности и пројеката; угрожене групе грађана, односно домаћинства која сама на тржишту не могу ријешити стамбени проблем.**  **У случају “статус qуо” опције проблеми би евалуирали у погледу немогућности извршавања законских обавеза, немогућности рјешавања стамбених потреба угрожених група грађана, а све због отежане ревизије станарских права и реализације „акција“ у случајевима незаконског коришћења стамбених јединица, што за последицу има временски дисконтинуитет у праћењу цјелокупне проблематике социјалног становања.** | |
| **2. Циљеви**   * **Који циљеви се постижу предложеним прописом?** * **Да ли било који од циљева унапређује родну равноправност? (ако је одговор не, да ли се може дефинисати циљ који унапређује родну равноправност?)** | |
| **Предложеним прописом постижу се сљедећи циљеви: евидентирање и реализовање активности које нијесу реализоване правовремено, попут укњижбе стамбених јединица, односно стамбених објеката у катастар; рјешавање стамбених потреба приоритетних група грађана редовном ревизијом станарских права и имплементацијом планираних активности и пројеката; квалитетно, правовремено и ефикасно праћење политике социјалног становања на локалном нивоу.**  **Циљ који унапређује родну равноправност „лежи“ управо у рјешавању стамбених потреба приоритетних група грађана, као на примјер рјешавања стамбених потреба самохраних мајки, жена жртви насиља...** | |
| **3. Опције**   * **Зашто је пропис неопходан? - Које су могуће опције за испуњавање циљева и рјешавање проблема? (увијек треба разматрати “статус qуо” опцију и препоручљиво је укључити и нерегулаторну опцију, осим ако постоји обавеза доношења предложеног прописа).** * **Образложити преферирану опцију? (која је родна димензија те опције; како преферирана опција унапређује родну равноправност: статус жена и односе међу женама и мушкарцима?)** | |
| **У овом случају, постоји законска обавеза доношења Локалног програма социјалног становања, сходно Закону о социјалном становању (“Сл. лист ЦГ”, бр. 35/2013). Без обзира на постојећи плански акт, односно доношење Локалног програма социјалног становања, Општина Никшић је и прије његовог доношења предузимала све неопходне кораке и рјешавала све задатке наведене у истом, па је, сходно томе, Локални програм социјалног становања један свеобухватан, уоквирен писани акт дјеловања, задатака и планова локалне самоуправе на пољу социјалног становања, као посљедица законских оквира.**  **Опције за испуњавање циљева и рјешавање проблема (“статус quо” опција): константна и ефективна комуникација између органа локалне управе, надлежних за послове у оквиру стамбене политике; ефикасна, правовремена и квалитетна евиденција промјена у оквирима политике социјалног становања, у оквирима испитивања стамбених потреба грађана са акцентом на приоритетне групе грађана; имплементација планираних активности и пројеката посредством солидарног и тимског дјеловања већег броја органа локалне управе, који имају утицај на политику социјалног становања, али и обезбјеђивањем подршке од стране међународних заједница и других донатора. У сваком сегменту наведених опција, којима се проблеми могу ријешити у случају „статуса qуо“, непосредно и посредно се може дјеловати на реализацији родне димензије саме политике социјалног становања.** | |
| **4. Анализа утицаја**   * **На кога ће и како ће највјероватније утицати рјешења у пропису - набројати позитивне и негативне утицаје, директне и индиректне? Да ли рјешења у пропису имају утицај на жене (позитивне и негативне, директне и индиректне?)** * **Које трошкове или уштеде ће примјена прописа изазвати грађанима и привреди (нарочито малим и средњим предузећима)?** * **Да ли позитивне посљедице доношења прописа оправдавају трошкове које ће он створити?** * **Да ли се прописом подржава стварање нових привредних субјеката на тржишту и тржишна конкуренција?** * **Укључити процјену административних оптерећења и бизнис баријера.** | |
| **Локални програм социјалног становања за 2024. годину највише (позитивно) ће утицати на социјално угрожене категорије становништва, окарактерисане као приоритене групе у Закону о социјалном становању, али и на тренутне кориснике општинских стамбених јединица, како кроз ревизију станарских права, тако и кроз евидентирање стамбених потреба у сврху пружања најбољег могућег одговора у задовољавању истих. Рјешења у пропису утичу директно на кориснике општинских стамбених јединица, а како позитивно у погледу правног рјешавања њиховог стамбеног статуса, тако и негативно у ситуацијама када се ради о бесправном коришћењу општинских стамбених јединица. Такође, рјешења у пропису утичу позитивно и на саме органе локалне управе који се баве овом проблематиком, а због посједовања свеобухватне евиденције о социјалном становању и могућности правовременог и адекватног рјешавања проблема на истом пољу. Дефинишићи постизање социјалне кохезије и друштвене солидарности као општи циљ Локалног програма, кроз обезбјеђивање стамбеног простора за лица која немају стан и која не могу да обезбиједе стамбени објекат, а посредством квалитетне ревизије станарских права тренутних корисника стамбених јединица, жели се утицати на побољшање квалитета живота грађана, посебно припадника рањивих друштвених група, који на тржишу не могу да ријеше стамбену потребу (међу којима су и жене).**  **Примјена прописа не изазива трошкове или уштеде, директно посматрано, али индиректно, иста може изазвати трошкове или уштеде (на примјер, обезбјеђивањем стамбене јединице, кориснику исте се може омогућити уштеда – не мора плаћати закуп неког другог објекта или закуп општинског уколико је корисник материјалног обезбјеђења; у случају неопходности реконструкције неке стамбене јединице или уређивања исте, прије њеног додјељивања, исто може изазвати трошак малим и средњим предузећима, уколико се иста појављују као донатори или Општини, уколико је то институција која улаже у реконтрукцију и слично).** | |
| **5. Процјена фискалног утицаја**   * **Да ли пропис утиче на висину прихода или трошкова локалне самоуправе?** * **Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?** * **Да ли је обезбјеђење финансијских средстава једнократно, или током одређеног временског периода? Образложити.** * **Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?** * **Да ли ће се имплементацијом прописа остварити приход за локалне самоуправе односно за буџет Црне Горе?** * **Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?)** | |
| **Локални програм социјалног становања за 2024. годину не утиче директно на висину прихода или трошкова локалне самоуправе, што не значи да се исти не могу појавити у току реализације циљева Локалног програма, односно рјешавања проблема и задатака на пољу социјалног становања.**  **Обезбјеђење финансијских средстава из буџета локалних самоуправа, односно буџета Црне Горе, није потребно (не може бити унапријед дефинисано), већ се издаци или приходи могу појавити у току реализације планираних активности и пројеката.**  **Буџетом Општине Никшић за 2024. годину јесу обезбијеђена финансијска средства за имплементацију активности из Локалног програма социјалног становања за 2024. годину, односно имплементацију планираних активности и пројеката, па је важно истаћи да је преко буџета Секретаријата за инвестиције и пројекте опредијељено 100.000,00€ за рјешавање стамбених потреба лица у стању социјалне потребе.**  **Сходно томе да финансијска средства за имплементацију планираних активности и пројеката јесу обезбијеђена буџетом Општине Никшић за 2024. годину, ипак је немогуће унапријед процијенити утицај истог на мушкарце и жене, односно утицај буџета на родну димензију ове буџетске ставке. Тачније, оно што је сигурно јесте да имплементацијом ове буџетске ставке не може доћи до родне неравноправности, јер се сви кораци у области социјалног становања предузимају у складу са законским регулативама (јавни позив, бодовне листе) или сходно хитноћи поступка.** | |
| **6. Консултације заинтересованих страна**   * **Назначити да ли је коришћена екстерна експертска подршка и ако да, како.** * **Назначити које су групе заинтересованих страна консултоване, у којој фази РИА процеса и како (јавне или циљане консултације).** * **Да ли су представнице женских удружења и рањивих група биле укључене у консултације?** * **Назначити главне резултате консултација, и који су предлози и сугестије заинтересованих страна прихваћени односно нијесу прихваћени. Образложити.** | |
| **Екстерна експертска подршка није коришћена приликом израде Локалног програма социјалног становања за 2024. годину, али је за исти била неопходна сагласност Министарства одрживог развоја и туризма, сходно законској обавези доношења Локалног програма. Међутим, у току године није искључена контрола од стране наведеног органа, кроз подношење извјештаја о реализованим корацима или извјештавање о неким значајним подацима, а на њихов захтјев.**  **У поступку припреме Предлога Локалног програма социјалног становања за 2024. годину Секретаријат за културу, спорт, младе и социјално старање извршио је консултације са свим органима локалне управе који имају додирних тачака са политиком социјалног становања (Дирекција за имовину, Секретаријат за уређење простора и заштиту животне средине, Служба менаџера). На тај начин су прикупљени потребни подаци, обрађени, конкретизовани кроз појединачна поглавља и упарени са подацима овог Секретаријата.**  **Представници женских удружења и рањивих група нијесу укључени у консултације у току креирања Локалног програма, већ су исти укључени у току реализације активности (током године), када подносе на примјер, своје предлоге за рјешавање стамбене ситуације одређених приоритетних група, утичу на рјешавање проблема у овој области и слично. Међутим, нуди им се могућност учешћа кроз јавну расправу и централну јавну расправу, али те прилике до сада нијесу искоришћене.**  **Предлога и сугестија за израду Локалног програма социјалног становања за 2024. годину није било.** | |
| **7. Мониторинг и евалуација**   * **Које су потенцијалне препреке за имплементацију прописа?** * **Који су главни индикатори према којима ће се мјерити испуњење циљева?** * **Ко ће бити задужен за спровођење мониторинга и евалуације примјене прописа?** | |
| **Потенцијалне препреке за имплементацију Локалног програма социјалног становања за 2024. годину могу бити у недостатку финансијских средстава за имплементацију планираних пројеката, нека хитна дјеловања у поступку рјешавања стамбених питања или одржавања стамбених објеката, неадекватно извршавање обавеза од стране одређених органа локалне управе (нпр. при укњижби стамбених јединица, покретања поступака за исељење...).**  **Да би се испунили циљеви, током примјене прописа ће се активно остваривати сарадња са свим релевантним органима локалне управе и другим субјектима од којих зависи реализација планираних активности и вршиће се редовне консултације унутар надлежног органа. Главни индикатор према ком ће се мјерити испуњење циљева је годишњи Извјештај Министарству одрживог развоја и туризма у вези са реализованим и планираним активностима сходно Локалном програму социјалног становања за 2024. годину.**  **За спровођење мониторинга и евалуације примјене Локалног програма социјалног становања за 2024. годину биће задужен Секретаријат за културу, спорт, младе и социјално старање.** | |

**Датум и мјесто СЕКРЕТАР**

Никшић, 12.12.2023. Дејан Ивановић, с.р.